CELEX: 22015A0710(01)
Language: el
Date: 2015-07-10 00:00:00
Title: Συμφωνία μεταξύ της Ευρωπαϊκής Ένωσης και του Βασιλείου της Δανίας σχετικά με τη διεθνή δικαιοδοσία και την αναγνώριση και εκτέλεση αποφάσεων σε αστικές και εμπορικές υποθέσεις

10.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 182/1
            
         ΣΥΜΦΩΝΊΑ
   μεταξύ της Ευρωπαϊκής Ένωσης και του Βασιλείου της Δανίας σχετικά με τη διεθνή δικαιοδοσία και την αναγνώριση και εκτέλεση αποφάσεων σε αστικές και εμπορικές υποθέσεις
   Σύμφωνα με το άρθρο 4 της συμφωνίας της 19ης Οκτωβρίου 2005 μεταξύ της Ευρωπαϊκής Ένωσης και του Βασιλείου της Δανίας σχετικά με τη διεθνή δικαιοδοσία και την αναγνώριση και εκτέλεση αποφάσεων σε αστικές και εμπορικές υποθέσεις (1) (εφεξής «συμφωνία»), που συνήφθη με την απόφαση 2006/325/ΕΚ του Συμβουλίου (2), όταν εκδίδονται μέτρα εφαρμογής σύμφωνα με το άρθρο 74 παράγραφος 2 του κανονισμού (ΕΚ) αριθ. 44/2001 του Συμβουλίου (3), η απόφαση της Δανίας σχετικά με το εάν θα εφαρμόσει ή όχι το περιεχόμενο των μέτρων αυτών κοινοποιείται στην Επιτροπή.
   Σύμφωνα με το άρθρο 3 παράγραφος 2 της συμφωνίας, η Δανία, με επιστολή της 14ης Ιανουαρίου 2009, κοινοποίησε στην Επιτροπή την απόφασή της να εφαρμόσει το περιεχόμενο του κανονισμού (ΕΚ) αριθ. 4/2009 του Συμβουλίου (4) στο βαθμό που τροποποιεί τον κανονισμό (ΕΚ) αριθ. 44/2001 («κανονισμός Βρυξέλλες Ι») (5).
   Ο κανονισμός (ΕΚ) αριθ. 44/2001 καταργήθηκε και αντικαταστάθηκε από τον κανονισμό (ΕΕ) αριθ. 1215/2012 του Ευρωπαϊκού Κοινοβουλίου και του Συμβουλίου (6). Σύμφωνα με το άρθρο 3 παράγραφος 2 της συμφωνίας, η Δανία, με επιστολή της 20ής Δεκεμβρίου 2012, κοινοποίησε στην Επιτροπή την απόφασή της να εφαρμόσει το περιεχόμενο του κανονισμού (ΕΕ) αριθ. 1215/2012 (7).
   Στις 17 Φεβρουαρίου 2015 εκδόθηκε ο εκτελεστικός κανονισμός (ΕΕ) 2015/228 της Επιτροπής (8). Σύμφωνα με το άρθρο 3 παράγραφος 2 της συμφωνίας, η Δανία, με επιστολή της 22ας Απριλίου 2015, κοινοποίησε στην Επιτροπή την απόφασή της να εφαρμόσει το περιεχόμενο του εκτελεστικού κανονισμού (ΕΕ) 2015/228.
   Σύμφωνα με το άρθρο 4 παράγραφος 4 της συμφωνίας, η κοινοποίηση της Δανίας δημιουργεί αμοιβαίες υποχρεώσεις μεταξύ της Δανίας και της Ευρωπαϊκής Ένωσης. Επομένως, ο εκτελεστικός κανονισμός (ΕΕ) 2015/228 αποτελεί τροποποίηση της συμφωνίας στο βαθμό που τροποποιεί τον κανονισμό (ΕΚ) αριθ. 44/2001 [που αντικαταστάθηκε από τον κανονισμό (ΕΕ) αριθ. 1215/2012], όπως τροποποιήθηκε με τον κανονισμό (ΕΚ) αριθ. 4/2009, και θεωρείται ότι προσαρτάται σε αυτήν.
   Βάσει του άρθρου 4 παράγραφος 3 της συμφωνίας, η εφαρμογή του εκτελεστικού κανονισμού (ΕΕ) 2015/228 στη Δανία μπορεί να πραγματοποιηθεί διοικητικά σύμφωνα με το τμήμα 9(a)(1) του δανικού νόμου αριθ. 1563 της 20ής Δεκεμβρίου 2006 σχετικά με τον κανονισμό Βρυξέλλες I. Τα αναγκαία διοικητικά μέτρα άρχισαν να ισχύουν στις 22 Απριλίου 2015.
   
      (1)  Συμφωνία μεταξύ της Ευρωπαϊκής Κοινότητας και του Βασιλείου της Δανίας σχετικά με τη διεθνή δικαιοδοσία και την αναγνώριση και εκτέλεση αποφάσεων σε αστικές και εμπορικές υποθέσεις (ΕΕ L 299 της 16.11.2005, σ. 62).
   
      (2)  Απόφαση του Συμβουλίου 2006/325/EK, της 27ης Απριλίου 2006, σχετικά με τη σύναψη της συμφωνίας μεταξύ της Ευρωπαϊκής Κοινότητας και του Βασιλείου της Δανίας για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ L 120 της 5.5.2006, σ. 22).
   
      (3)  Κανονισμός (ΕΚ) αριθ. 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία και την αναγνώριση και εκτέλεση αποφάσεων σε αστικές και εμπορικές υποθέσεις (ΕΕ L 12 της 16.1.2001, σ. 1).
   
      (4)  Κανονισμός (ΕΚ) αριθ. 4/2009 του Συμβουλίου, της 18ης Δεκεμβρίου 2008, σχετικά με τη διεθνή δικαιοδοσία, το εφαρμοστέο δίκαιο, την αναγνώριση και εκτέλεση αποφάσεων και τη συνεργασία σε θέματα υποχρεώσεων διατροφής (ΕΕ L 7 της 10.1.2009, σ. 1).
   
      (5)  ΕΕ L 149 της 12.6.2009, σ. 80.
   
      (6)  Κανονισμός (ΕΕ) αριθ. 1215/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία και την αναγνώριση και εκτέλεση αποφάσεων σε αστικές και εμπορικές υποθέσεις (ΕΕ L 351 της 20.12.2012, σ. 1).
   
      (7)  ΕΕ L 79 της 21.3.2013, σ. 4.
   
      (8)  Εκτελεστικός κανονισμός (ΕΕ) 2015/228 της Επιτροπής, της 17ης Φεβρουαρίου 2015, για την αντικατάσταση των παραρτημάτων I έως VII του κανονισμού (ΕΚ) αριθ. 4/2009 του Συμβουλίου για τη διεθνή δικαιοδοσία, το εφαρμοστέο δίκαιο, την αναγνώριση και εκτέλεση αποφάσεων και τη συνεργασία σε θέματα υποχρεώσεων διατροφής (ΕΕ L 49 της 20.2.2015, σ. 1).